Avainsanat

Tiivistelmä



Avainsanat

1. Kumoamiskanne – Määräajat – Ehdottomuus – Unionin tuomioistuimet tutkivat viran puolesta

(SEUT 263 artiklan kuudes kohta)

2. Kumoamiskanne – Määräajat – Alkamisajankohta – Tiedoksianto – Laskeminen

(SEUT 263 artiklan kuudes kohta; unionin yleisen tuomioistuimen työjärjestyksen 58 artiklan 1 kohdan b alakohta ja 60 artikla)

3. Tuomioistuinmenettely – Kanteen nostamisen määräajat – Prekluusio – Ennalta arvaamattomat seikat tai ylivoimainen este – Käsite – Rajat

(Euroopan unionin tuomioistuimen perussäännön 45 artiklan toinen kohta ja 53 artikla)

4. Kumoamiskanne – Kannekelpoiset toimet – Euroopan pankkiviranomainen kieltäytyy aloittamasta tutkimusta väitetyn unionin oikeuden rikkomisen johdosta – Ei kuulu soveltamisalaan

(SEUT 263 artikla; Euroopan parlamentin ja neuvoston asetuksen N:o 1093/2010 17 artiklan 2 kohta; neuvoston asetus N:o 1/2003)

5. Kumoamiskanne – Kannekelpoiset toimet – Euroopan valvontaviranomaisten valituslautakunnan päätös – Kuuluminen soveltamisalaan

(SEUT 263 artikla; Euroopan parlamentin ja neuvoston asetuksen N:o 1093/2010 61 artiklan 1 kohta)

6. Kumoamiskanne – Unionin tuomioistuinten toimivalta – Vaatimukset toimielimen velvoittamiseksi toimimaan tietyllä tavalla – Tutkimatta jättäminen

(SEUT 263 ja SEUT 266 artikla)

7. Kumoamiskanne – Kanneperusteet – Olennaisten menettelymääräysten rikkominen – Riidanalaisen toimen antaneen toimielimen toimivallan puuttuminen – Peruste, jonka tuomioistuin tutkii viran puolesta – Edellytys – Kontradiktorisen periaatteen noudattaminen

(SEUT 263 artikla)

8. Talous- ja rahapolitiikka – Talouspolitiikka – Unionin finanssialan valvonta – Euroopan pankkiviranomaisen toimivalta tutkia unionin oikeuden rikkomista tai soveltamatta jättämistä – Euroopan valvontaviranomaisten valituslautakunnan toimivalta käsitellä valitus Euroopan pankkiviranomaisen päätöksestä, jolla tämä kieltäytyi tutkimuksen aloittamisesta – Edellytykset

(Euroopan parlamentin ja neuvoston asetuksen N:o 1093/2010 1 artikla, 17–19 artikla, 37 ja 60 artikla)

Tiivistelmä

1. Ks. tuomion teksti.

(ks. 36 ja 37 kohta)

2. Ks. tuomion teksti.

(ks. 38 ja 40 kohta)

3. Ks. tuomion teksti.

(ks. 43 kohta)

4. Jos unionin toimielimellä tai elimellä ei ole velvollisuutta aloittaa menettelyä vaan niillä on harkintavalta, minkä vuoksi yksityisillä ei ole oikeutta vaatia niitä määrittelemään kantaansa tietyn suuntaisesti, kantelijoilla ei ole lähtökohtaisesti mahdollisuutta saattaa unionin tuomioistuinten käsiteltäväksi kannetta mahdollisesta kantelun käsittelyn lopettamista koskevasta päätöksestä. Tällainen mahdollisuus olisi nimittäin ainoastaan siinä tilanteessa, että näillä henkilöillä olisi senkaltaisia menettelyllisiä oikeuksia, joita niillä voi olla asetuksen N:o 1/2003 mukaisessa menettelyssä ja joiden perusteella ne voivat vaatia kyseistä toimielintä tai elintä antamaan tietoja tai kuulemaan niitä.

Siltä osin kuin kyse on erityisesti kantelusta, joka perustuu Euroopan valvontaviranomaisen (Euroopan pankkiviranomainen) perustamisesta annetun asetuksen N:o 1093/2010 17 artiklan 2 kohtaan, jonka sanamuodon mukaan kyseinen viranomainen voi tutkia unionin oikeuden väitettyä rikkomista tai soveltamatta jättämistä jonkin kyseisessä säännöksessä nimenomaisesti mainitun elimen pyynnöstä taikka omasta aloitteestaan, kyseisestä säännöksestä seuraa, että mainitulla viranomaisella on harkintavaltaa tutkimusten aloittamisen osalta sekä silloin, kun jokin mainituista elimistä esittää sille pyynnön, että silloin, kun se toimii omasta aloitteestaan. Näin ollen siltä osin kuin yksityistä ei nimenomaan tarkoiteta asetuksen N:o 1093/2010 17 artiklan 2 kohdassa, sitä ei voida rinnastaa kantelijoihin, joilla on menettelylliset takeet, joiden noudattamista voidaan vaatia unionin tuomioistuimissa. Näin ollen kyseisen yksityisen kanne, jossa vaaditaan kumoamaan Euroopan pankkiviranomaisen päätös, jossa tämä kieltäytyy tutkimuksen aloittamisesta omasta aloitteestaan kyseisen 17 artiklan perusteella, on jätettävä tutkimatta.

(ks. 46–50 kohta)

5. Euroopan valvontaviranomaisen (Euroopan pankkiviranomainen) perustamisesta annetun asetuksen N:o 1093/2010 61 artiklan 1 kohdan sanamuodosta seuraa, että Euroopan valvontaviranomaisten valituslautakunnan päätös muodostaa SEUT 263 artiklassa tarkoitetun kannekelpoisen toimen.

(ks. 51 kohta)

6. Ks. tuomion teksti.

(ks. 53 kohta)

7. SEUT 263 artiklassa tarkoitettu olennaisen menettelymääräyksen rikkominen on oikeusjärjestyksen perusteita koskeva peruste, joka unionin tuomioistuinten on tutkittava viran puolesta. Sama koskee mainitussa artiklassa tarkoitettua toimivallan puuttumista. Unionin tuomioistuimilla olevaa velvollisuutta ottaa viran puolesta esiin oikeusjärjestyksen perusteita koskeva peruste on noudatettava kontradiktorisen periaatteen valossa.

(ks. 57 ja 58 kohta)

8. Jotta Euroopan pankkiviranomaisen päätöksestä voitaisiin valittaa Euroopan valvontaviranomaisten valituslautakunnalle Euroopan valvontaviranomaisen (Euroopan pankkiviranomainen) perustamisesta annetun asetuksen N:o 1093/2010 60 artiklassa tarkoitetulla tavalla, sen on joko oltava tehty kyseisen asetuksen 1 artiklan 2 kohdassa tarkoitettujen unionin säädösten mukaisesti tai kuuluttava tämän saman asetuksen 17, 18 tai 19 artiklassa tarkoitettuihin päätöksiin.

Siltä osin kuin kyse on Euroopan pankkiviranomaisen päätöksestä, jossa se kieltäytyy aloittamasta tutkimusta omasta aloitteestaan mainitun 17 artiklan perusteella sellaisen yksityisen vaatimuksesta, joka ei ole kyseisen säännöksen 2 kohdassa nimenomaisesti mainittu elin eikä kuulu pankkialan osallisryhmään, joka on perustettu asetuksen N:o 1093/2010 37 artiklan mukaisesti, sen ei voida katsoa perustuvan, kun otetaan huomioon sen luonne, yhteenkään näistä säännöksistä. Näin ollen Euroopan valvontaviranomaisten valituslautakunnalla ei ole toimivaltaa ratkaista kyseisen asetuksen 60 artiklan 1 kohdan perusteella sille tehtyä valitusta.

(ks. 66, 69, 70 ja 72 kohta)